Vi har et sosialt og velfungerende barn på 2 år. Når han leker med andre barn, dukker det stadig opp konflikter omkring deling. Min utfordring når det gjelder deling ligger ikke så mye hos barna, men hos foreldrene som skal mekle i delesituasjonen. Mange ganger opplever jeg at foreldre tvinger barna sine til å låne bort leker. Jeg forsøker å si til sønnen min: «Han vil ikke låne bort akkurat nå. Vi finner noe annet å leke med». Flere ganger har jeg opplevd at foreldrene da beordrer sine barn til å låne bort leken. De tar fra dem leken med makt for å gi den til min sønn. «De må lære seg å dele», sier de.